عمر شریف

عمر شریف ہِک مشہور پاکستانی تھیٹر، سٹیج، فلم تے ٹی وی دے اداکار ہَن۔ اُوندی بنیادی وجہِ شہرت مزاحیہ سٹیج ڈرامے ہَن۔ اوہ عمر شریف دے ناں نال مشہور ہَن۔

 فنّی زندگی: 
عمر شریف نے اپݨے فن دا مظاہرہ سٹیج، ٹی وی تے فلماں وچ کیتا پر اُنہیں دی اصل مقبولیت سٹیج ڈرامیاں دی وجہ توں ہئی۔ اُنہیں دے ڈرامیاں وچ عوامی لہجہ، انداز تے روزمرہ دے واقعات دا مزاحیہ تجزیہ شامل ہوندا ہئی۔

 بھارت وچ مقبولیت: 
عمر شریف نہ صرف پاکستان بلکہ بھارت وچ وی بے حد مقبول ہَن۔ اُوں نے بھارتی ٹی وی پروگراماں وچ بطور جج وی شرکت کیتی، جِنہاں وچ "دی گریٹ انڈین لافٹر چیلنج" وی شامل ہے۔

 فلم نگری وچ عمر شریف: 
عمر شریف نے کُجھ پاکستانی فلماں وچ وی اداکاری کیتی تے اُتھاں وی خوب ناں کمایا۔ شکیلہ قریشی دے نال اُنھاں دی جوڑی کوں بے حد پسند کیتا ڳیا۔ اُوندی مشہور فلماں وچ "مسٹر 420"، "مسٹر چارلی"، "خاندان" تے "لاٹ صاحب" شامل ہِن۔ "مسٹر 420" وچ بہترین اداکاری تے اُنہیں کوں ایوارڈ وی ݙِتا ڳیا۔

 مشہور سٹیج ڈرامے: 

 اُنھاں دے کُجھ مشہور سٹیج ڈرامے اِیہ ہِن: 

 بکرا قسطوں پے
 بڈھا گھر پے ہے
 دلہن میں لے کر جاؤں گا
 سلام کراچی
 انداز اپنا اپنا
 میری بھی تو عید کرا دے
 نئی امی پرانا ابا
 یہ ہے نیا تماشا
 یہ ہے نیا زمانہ
 یس سر عید نو سر عید
 عید تیرے نام
 صمد بونڈ 007
 لاہور سے لندن
 انگور کھٹے ہیں
 پٹرول پمپ
 لوٹ سیل
 ہاف پلیٹ
 عمر شریف ان جنگل
 چوہدری پلازہ

 اعزازات: 
عمر شریف کوں اُنہیں دی فنی خدمات تے نگار ایوارڈ تے تمغہ امتیاز سمیت کئی اعزازات نال نوازا ڳیا۔

 بیماری تے وفات: 
عمر شریف کوں کینسر ہئی جیندے علاج کیتے اوہ امریکہ ونڄݨ آلے ہَن پر سفر دی تھکاوٹ دی وجہ توں جرمنی وچ داخل تھی ڳئے۔ اُتھائیں 2 اکتوبر 2021ء کوں 66 سال دی عمر وچ اُنھاں دا انتقال تھی ڳیا۔ اُنہیں کوں کراچی وچ عبداللہ شاہ غازی دے مزار دے احاطے وچ دفن کیتا ڳیا۔

 ٻیا ݙیکھو 

 ہمایوں سعید
 عطاء اللہ خان عیسیٰ خیلوی